Nå: Demonstrasjoner mot Mugabe i Zimbabwe
Robert Mugabe har styrt Zimbabwe med jernhånd i 37 år, men hans utsikter til å beholde makten blir stadig dårligere. Fredag kom den betydelige nyheten om at de ti provinslagene til regjeringspartiene ZANU-PF stiller seg bak kravet om at Mugabe må gå av. Først hæren, som onsdag satte 93-åringen i husarrest, og så altså hans eget parti. Lørdag er gatene i hovedstaden Harare fylt av titusenvis av demonstranter som krever hans avgang: Demonstrantene som lørdag formiddag norsk tid går gjennom gatene, bærer plakater med ordene «nok er nok» og «Mugabe må gå». Nyhetsbyrået AP, som er i Harare, melder at stemningen er euforisk. – Det er rene julestemningen, sa en av demonstrantene, Fred Mubay, til nyhetsbyrået AP. Kommentar: Frigjøringshelt ble undertrykkerMugabe startet tiden ved makten som en frigjøringshelt. Men Zimbabwes krigsveteraner, som tidligere har støttet Mugabe, oppfordret lørdag til masseprotest, og i morgentimene ankom det busslaster med demonstranter fra hele landet. – Vi vil gjenopprette stoltheten vår og lørdag er dagen, vi kan avslutte jobben militæret har startet på, sa Chris Mutsvangwa, styreleder i foreningen for krigsveteraner i Zimbabwe. Foreningen støtter i likhet med forsvarsledelsen tidligere visepresident Emmerson Mnangagwa (75), som ble avskjediget av presidenten tirsdag. Maktkampen raser nå mellom tilhengere av Emmerson Mnangagwa og Mugabes 40 år yngre kone Grace. Hvem er Mugabes kone, som vil ta over? Les saken om «Gucci-Grace»Demonstrantene har i dag møttes på det samme stedet hvor Mugabe i 1980 ble tatt imot som frigjøringshelt. – Det er en lettelse. Våre stemmer har ikke blitt hørt på lang tid. Trenden i Afrika er at når folket snakker, blir de ikke hørt, sier Talent Mudzamiri (37). – Vår felles fiende er Robert Mugabe, sier Mudzamiri, og advarer samtidig om at de vil ta til gatene igjen dersom Mugabes overtager ikke viser seg å være noe bedre. Militæret i Zimbabwe: Vi har pågrepet flere i Mugabes regjering Her er bilder av Mugabe i husarrest:
Titusenvis av demonstranter har nå samlet seg i Zimbabwes hovedstad Harare, med krav om at landets 93 år gamle president Robert Mugabe må gå av.